Document ID: /roh_data/filtered/fineweb-2-filterrobots_roh.jsonl.gz/42175

Clinton haja voluntarmain dà pled e fatg davart il diever das ses conto dad e-mails privat. Quai ha ditg il pledader da la probabla candidata dals democrats per la successiun da president Barack Obama.
Tranter il 2009 e 2013 aveva Clinton duvrà per sia communicaziun uffiziala in’adressa dad e-mail privata ed arcunà quests e-mails sin in server privat. Cun quai ha ella cuntrafatg a las reglas da segirezza vertentas.
Ils republicans renfatschan a Clinton plinavant ch’ella haja zuppà sia communicaziun uffiziala cun intenziun da la controlla publica.
Clinton renviescha tut las renfatschas.
RR novitads 21:00